pag iiwananan kayo ng lahat at ang una unang magtatawa sa inyong kalinisang ugali ay ang inyo ring mga kababayan. maniwala kayo sa akin, akoy maaalaala din ninyo at sasabihin ninyong may katwiran ako pag kayoy nagkaroon na ng ubang kagaya ko, mga ubang kagaya nito! at hinipo ang iilan niyang buhok na puti ng matandang abogado na ngumiti ng malungkot at iniling iling ang ulo. pag nagkaroon na ako ng mga ganiyang uban, ginoo, ang sagot na malungkot din ni isagani at pag inilingon ko ang aking paningin sa nakaraan at makita kong wala akong ginawa kundi ang ukol sa sarili, na hindi ginawa ang mangyayaring gawin at dapat kong gawing ukol sa bayang nagbigay sa akin ng lahat ng bagay, ukol sa mga namamayang tumutulong sa aking kabuhayan, ang bawat uban ay magiging isang tinik sa akin, at hindi ko sila ikadadangal kundi bagkus ikahihiya! at masabi ito ay yumuko at umalis. napatigil ang abogado sa kaniyang kinalalagyan, na ang matay susulingsuling.